જો કે હકીકત એ હતી, કે ઓસ્કરે પોતાના વક્તવ્યમાં કહ્યા પ્રમાણે છાવણીના બદઝિન કમાન્ડો દ્વારા જર્મન સૈનિકો પાસે હથિયારો નીચે મૂકાવી દેવાની પ્રક્રિયા માત્ર ઔપચારિક રીતે જ કરવાની હતી! અને તેમને માન આપીને, દરવાજે ઊભેલા ચોકીદારોએ કૃતજ્ઞતાપૂર્વક પોતાનાં હથિયારો સોંપી દીધાં! એસએસની બેરેકો પર અંધારાના ઓળા ઉતરી આવ્યા ત્યારે પોલદેક ફેફરબર્ગ અને જુસેક હોર્ન નામના એક કેદીએ કમાન્ડન્ટ મોતઝેકના હથિયારો પણ લઈ લીધા. ફેફરબર્ગે કમાન્ડન્ટના વાંસા પર આંગળી મૂકી એ સાથે જ, પોતાને ઘેર પાછા ફરવા માગતા કોઈ ડાહ્યા પ્રૌઢ માણસની માફક મોતઝેક પોતાને છોડી દેવાની વિનંતી કરવા લાગ્યો! ફેફરબર્ગે તેની પિસ્તોલ લઈ લીધી! થોડા સમય માટે અટકાયતમાં રાખીને, પોતાને બચાવી લેવા માટે હેર ડિરેક્ટરને બૂમો પાડીને રડી રહેલા મોતઝેકને આખરે છોડી દેવામાં આવ્યો! એ પણ પોતાના ઘર ભણી ચાલ્યો ગયો.